Brinksfontein Guest House | LekkeSlaap
Brinksfontein Guest House: Hooffoto's
Adres: Brinksfontein, Laingsburg, 6900, Wes-Kaap
Brinksfontein Guest House is net 70 km van Laingsburg en 60 km van Sutherland af, op 'n grondpad, in die stil en rustige Karoo geleë. Brinksfontein is die perfekte plek om jou skoene uit te skop en jou batterye te herlaai.
Ons akkommodasie word aangebied in 'n kothuis wat volledig toegerus is vir selfsorg. Die huisie is teen die hange van die Moordenaars-Karoo se kliprandjies gebou. Die bekoorlike eenheid het geen elektrisiteit en geen selfoon-ontvangs nie en is ideaal vir gaste wat omgewingsbewus is.
Die kothuis beskik oor 2 slaapkamers en 2 badkamers. Die eerste slaapkamer het 2 enkelbeddens en 'n bababed kan op versoek voorsien word. Die tweede slaapkamer het 'n dubbelbed en 'n driekwartbed. Die eerste badkamer is ingerig met 'n stort, 'n gasgeiser, toilet en 'n wasbak. Die tweede badkamer is buite die huis en dit bevat 'n stort en 'n toilet. Die slaapkamer het ook warmwaterbottels en ekstra komberse. Daar kan ekstra matrasse teen 'n ekstra koste vir kinders gereël word.
Die oopplan-kombuis en -leefarea beskik oor 'n kaggel en gemaklike rusbanke. Die kombuis is toegerus met 'n tweeplaatgasstoof, 'n gas-yskas, eetgerei, breekware en 'n eetkamertafel met sitplek vir 8 mense. Die kothuis het 'n hele versameling tydskrifte en boeke en daar is ook bordspeletjies en ketties. Daar is 'n ou skaaptrog en 'n boma-braaiplek buite die kothuis sodat gaste lekker in die vars Karoo-lug kan ontspan.
Daar is vuurmaakhout, brooddeeg en piekniekmandjies op versoek beskikbaar. Gaste kan bergfietsry en voetslaan op die plaas.
4.9 uit 5van 15 resensies vir Brinksfontein Guest House
Brinksfontein, Laingsburg, 6900, Wes-Kaap
Gaste dink Brinksfontein Guest House het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDA5N2EwZGM5LTJiNzctNDRlMS1iYWRhLTM0ZTQxNTJiYjJmYQ?w=1440&h=960&fit=crop&auto=format Vanaf R1 750 per nag (vir 8 persone) 15 5 1 5 Brinksfontein Laingsburg 6900 Wes-Kaap 086 999 0018 14:00-23:00 10:00 -32.728154670323 20.932189332379